ΠΡΟΚΗΡΥΞΗ ΘΕΣΗΣ ΕΡΓΑΣΙΑΣ ΓΙΑ 1 ΕΡΓΟΘΕΡΑΠΕΥΤΗ

Κατερίνη,10/09/2021

Αριθμ.Πρωτ.166

**Η Μέριμνα Παιδιού Κατερίνης ζητά τις υπηρεσίες ενός ΤΕ Εργοθεραπεύτή για μισθωτή εργασία μερικής απασχόλησης τριών (3) ωρών ημερησίως ορισμένου χρόνου ή για σύμβαση έργου από 01/10/2021 έως 1/10/2022**

**ΑΠΑΡΑΙΤΗΤΑ ΠΡΟΣΟΝΤΑ**

1. Πτυχίο ή δίπλωμα Εργοθεραπευτή ΑΕΙ της ημεδαπής ή ισότιμος τίτλος σχολών της ημεδαπής ή αλλοδαπής αναγνωρισμένο από το ΔΙΚΑΤΣΑ ή ΔΟΑΤΑΠ.

2. Άδεια άσκησης επαγγέλματος Εργοθεραπευτή.

**ΣΥΝΕΚΤΙΜΩΜΕΝΑ ΠΡΟΣΟΝΤΑ**

1. Μεταπτυχιακός τίτλος σπουδών αντίστοιχου κλάδου με το αντικείμενο της θέσης

2. Προηγούμενη επαγγελματική εμπειρία στο αντικείμενο της προς κάλυψη θέσης

3. Προϋπηρεσία σε χώρο Ειδικής Αγωγής για εφήβους και ενήλικα άτομα με Διαταραχές Αυτιστικού Φάσματος ή/και Νοητική Υστέρηση και επιπρόσθετα γνώσεις / δυνατότητα παρέμβασης σε επίπεδο «ΑΙΣΘΗΤΗΡΙΑΚΗΣ ΟΛΟΚΛΗΡΩΣΗΣ».

4. Γνώση της Αγγλικής Γλώσσας

5. Γνώση χειρισμού Η/Υ

**ΥΠΟΒΟΛΗ ΑΙΤΗΣΕΩΝ ΣΥΜΜΕΤΟΧΗΣ**

Οι αιτήσεις πρέπει να κατατεθούν σε κλειστό φάκελο με την αναγραφή εξωτερικά του ονοματεπωνύμου του υποψηφίου και την ένδειξη «Αίτηση για τη θέση Εργοθεραπευτή » . Ο φάκελος πρέπει να περιέχει τα εξής δικαιολογητικά:

**Συνημμένα Δικαιολογητικά**

1. Αίτηση

2. Φωτοτυπία ταυτότητας

3. Τίτλος Σπουδών (Πτυχίο ή Δίπλωμα)

4. Άδεια ασκήσεως επαγγέλματος

5. Βιογραφικό σημείωμα τύπου Εuropass με ενσωματωμένη φωτογραφία του υποψηφίου.

6. Τίτλος μεταπτυχιακών σπουδών στο αντικείμενο εργασίας (αν υπάρχει)

7. Βεβαιώσεις προϋπηρεσίας ή/και εθελοντικής εργασίας με ημερομηνίες, ωράρια και αναλυτική περιγραφή καθηκόντων, (εάν υπάρχουν)

8.Πτυχίο ξένης γλώσσας

9.Πτυχίο Η/Υ

10. Αποδεικτικό κατοικίας ή Πιστοποιητικό εντοπιότητας

11. Πιστοποιητικό Εμβολιασμού

11.Εγγραφα που αποδεικνύουν τα αναφερόμενα στο βιογραφικό.

Για την πρόσληψη είναι απαραίτητη η προσκόμιση των πρωτότυπων δικαιολογητικών που περιγράφονται στο βιογραφικό, λευκό ποινικό μητρώο και πιστοποιητικό υγείας με διάρκεια ίση με το χρονικό διάστημα της πρόσληψης

Στο σύνολο των αιτήσεων θα γίνει έλεγχος πληρότητας των συνημμένων του εκάστου υποψηφίου Όσοι υποψήφιοι υποβάλλουν ελλιπή φάκελο θα απορριφθούν (Λίστα Απορριπτέων). Οι φάκελοι των υπολοίπων υποψηφίων θα αξιολογηθούν και οι πέντε καλύτεροι θα περάσουν στην επόμενη φάση της προκήρυξης, δηλαδή θα δώσουν συνέντευξη στα μέλη του Διοικητικού Συμβουλίου. Κατά την αξιολόγηση θα εκτιμηθούν συγκριτικά τα τυπικά προσόντα των υποψηφίων , η προϋπηρεσία σε δομές ΑμεΑ (ιδρύματα, ΚΔΑΠ, κατασκηνωτικά προγράμματα κλπ), κοινωνικά κριτήρια , τη δια βιου εκπαίδευση (σεμινάρια, ημερίδες κλπ), το επιστημονικό έργο ( εισηγήσεις σε συνέδρια, δημοσιεύσεις κλπ), τα πρόσθετα προσόντα κάθε υποψηφίου (ξένες γλώσσες, γνώση υπολογιστή, δίπλωμα οδήγησης κλπ) και η παρουσία κατά την συνέντευξη των υποψηφίων.

Στο τέλος θα δημιουργηθεί λίστα επιτυχόντων που θα περιλαμβάνει μόνο τα ονόματα των υποψηφίων που έδωσαν συνέντευξη (Λίστα Επιτυχόντων) . Η λίστα επιτυχόντων έχει ισχύ για δυο χρόνια. Για την πρόσληψη είναι απαραίτητη η προσκόμιση των πρωτότυπων δικαιολογητικών που περιγράφονται στο βιογραφικό, λευκό ποινικό μητρώο και πιστοποιητικό υγείας με διάρκεια ίση με το χρονικό διάστημα της πρόσληψης

Η κατάθεση των αιτήσεων θα γίνει στη γραμματεία της δομής μας επί των οδών Μύτικα και Ήρας, **καθημερινά από Δευτέρα 13/09/2021 έως και Δευτέρα 20/9/2021** και ώρες 9:00 π.μ.- 14:00 στο 2351073919 ή με courier στη διεύθυνση Μύτικα και Ήρας Κατερίνη 60134.

Προσοχή καταληκτική ημερομηνία αποστολής αιτήσεων **20/09/2021 και ώρα 14:00**. Αιτήσεις που θα σταλούν μετά από την ημερομηνία αυτή δεν θα γίνουν δεκτές. Αιτήσεις που δεν γίνονται σύμφωνα με τις παραπάνω οδηγίες θα απορριφθούν.

Τα βιογραφικά και τα προσωπικά σας δεδομένα δε διαβιβάζονται σε τρίτους και χρησιμοποιούνται αποκλειστικά για να διερευνηθεί η προοπτική της μελλοντικής επαγγελματικής συνεργασίας μας. Κάθε επεξεργασία προσωπικών δεδομένων πραγματοποιείται σύμφωνα με τις επιταγές του Νόμου 2472/97 περί προστασίας του ατόμου από την επεξεργασία δεδομένων προσωπικού χαρακτήρα, και κάθε υποψήφιος διατηρεί δικαίωμα ενημέρωσης, πρόσβασης και αντίρρησης, όπως ο ως άνω νόμος ορίζει.

Τα βιογραφικά θα αξιολογηθούν μέχρι τις 24/09/2021 και οι υποψήφιοι θα ειδοποιηθούν τηλεφωνικά ή ηλεκτρονικά άμεσα.

Τα αποτελέσματα της επιλογής θα αναρτηθούν στην ιστοσελίδα μας www.merimnakaterini.gr

Ο Νόμιμος Εκπρόσωπος

Δημήτριος Καραπούλιος